ወያኔ በሀይማኖቶች የውስጥ ጉዳይ እየገባ የምእመናንን አንድነት እየበጠበጠና እያወከ በሆኑ ዓለም ያወቀው ሆኗል፡፡ በተለይ የኢትዮጵያ ኦርቶዶክስ ተዋህዶ ቤተክርስቲያንና የእስልምና ሀይማኖቶችን እንደ ወያኔ የፖለቲካ ተቋት ከተቆጠሩ አመታት አልፈዋል፡፡ የኢትዮጵያ ኦርቶዶክስ ቤተክርስቲያን በክፍተኛ ሁኔታ ምዝበራ የሚፈጽምበት እንደሆነ እየተገለጸ መሆኑ ይታወቃል፡፡ በየአድባራቱና በየገዳማቱ ከምእመናን በሙዳየ ምጽዋትና በአስራት በኩራት የሚገባው ገቢ በአለቆችና በጸሀፊዎች ይዘረፋል፡፡ በቤተክርቲያኗ ውስጥ ለከፍተኛ ሃላፊነት ለመሾም ከብቃት መለኪያዎቹ ውስጥ ዋነኛው የወያኔ አባል መሆን እንደሆነ ይታወቃል፡፡ ቤተክርስቲያኗን በቅርብ የሚከታተሉ ምእመናን እንደሚያስረዱት ከሀይማኖታዊ ስነ-ምግባር የወጣ ድርጊት ሲፈጽሙ ዝም ብሎ ማየት ተገቢ አለመሆኑን ከሚያስረዱና እርምት እንደደረግ ከሚጠይቁ መሀል ምህበረ-ቅዱሳን አንዱ መሆኑ ይነገራል፡፡ ማህበረ-ቅዱሳን የሀይማኖቱ ቀኖና እና ቱፊት ሲፋለስ በፊት ለፊት እያጋለጠ ስለሚሟገት በሙስና የተዘፈቁ የስም የሀይማኖት አባቶች በጠላጥነት እንደተነሱበት ውስጥ አዋቂዎች ያስረዳሉ፡፡ ሟቹ የወያኔው ቁንጮ በማህበሩ ላይ እርምጃ ለመውሰድ በአደባባይ መዛቱ አይዘነጋም፡፡ የወያኔው ሹመኛ ፓትርያርክ ማትያስ ከአሁን ቀደም በማህበሩ ላይ ከአንድ የሀይማት አባት የማይጠበቅ በዘለፋ የተሞላና ዛቻ ያዘለ ደብዳቤ መጻፋቸውን የሚያስታውሱ ወገኖች እንደሚሉት ከደብዳቤው ይዘት መረዳት የሚቻለው ደብዳቤው የተዘጋጀው በወያኔዎች እንደሆነና ፓትርያርኩ ፊርማቸውን ብቻ እንዳኖሩበት ይጠረጥራሉ፡፡ አሁን ድጋሚ ፓትርያርኩ የካቲት 16 ቀን በጻፉት ደብዳቤ በአምስ ቀናት ውስጥ ማህበሩ እሳቸውን ይቅርታ ጠይቆ ደብዳቤ ካልጻፈ በሌላቸው ሥልጣን ማህበሩን ለማፍረስ ዛቻ ያዘለ ደብዳቤ ጽፈዋል፡፡ የሀይማቱን ህግጋት ጠንቅቀው የሚያውቁ እንደሚያስረዱት የሀይማኖቱ የበላይ መሪ ቅዱስ ሲኖዶስ እንጅ አንድ ፓትርያክ አለመሆኑ እየታወቀ ይህ ሁሉ ዛቻ ጌታዋን የተማመነች በግ ላቷን አትደብቅም እንደሚባለው ፓትርያርኩ የሀይማኖት አባትነታቸውን ጥለው ለካድሬነት ሥራቸው በጣም እንደተጎነበሱ ያስረዳል የሚሉ ብዙዎች ናቸው፡፡
